**kerettanterv**

**Táncos II. SZAKKÉPESÍTÉSHEZ**

**Kortárs-modern táncos**

1. **A szakképesítés alapadatai:**

A szakképesítés azonosító száma: 4 0115 09

A szakképesítés megnevezése: Táncos II.

Szakirány megnevezése: Kortárs-modern táncos

Tanulmányi terület: Művészet

Iskolai rendszerű képzés esetében az évfolyamok száma: 2 év

1. **Óraszámok szakgimnáziumi képzésben 9-12 és 5/13. évfolyamra**

|  |  |  |  |  |  |  |
| --- | --- | --- | --- | --- | --- | --- |
| Táncos II. szakképesítés  (Kortárs-modern tánc szakmairány) | | 9. évfolyam | 10. évfolyam | 11. évfolyam | 12. évfolyam | 5/ 13. évfolyam |
| Helyi szinten szakmai képzésre fordítható minimum óraszám / *hetente* | | 8 | 9 | 8 | 8 | 31 |
| Helyi szinten szakmai képzésre fordítható minimum óraszám */ évente* | | 288 | 324 | 288 | 248 | 961 |
| **A szakképesítési minimum óraszám összesen 9- 12. évfolyam:** | | **1148**\* | | | | **0** |
| **Összes képzési óra:** | | **2019** | | | | |
| Az iskola pedagógiai programja alapján a szakképzésre fordítható egyéb óraszámok (ajánlás) | Művészetek\*\* | 1 | 1 | 1 | - | - |
| Testnevelés\*\*\* | 5 | 5 | 5 | 5 | - |
| Heti, szabadon felhasználható órakeret | 2 | 2 | 2 | 4 | - |
| 40 órás időkeretig felhasználható óraszámok\*\*\*\* | 6 | 6 | 6 | 6 | - |
| Helyi szinten szakmai képzésre fordítható maximum óraszám / hetente | 22 | 23 | 22 | 23 | 35 |
| A szakképesítésre fordítható maximum óraszám / évente | 792 | 828 | 792 | 713 | 1085 |
| **A szakképesítési maximum óraszám összesen 9- 12. évfolyam:** | **3125**\* | | | | **0** |
| **Összes képzési óra** | **4210** | | | | |

\*A megjelölt óraszámok szakmai szempontok figyelembevételével jelenjenek meg a 9-12. évfolyamokban.

\*\* A művészeti szakgimnázium művészeti ágazathoz kapcsolódó közismereti óraszáma a szakmai óraszámra csoportosítható át.

\*\*\* Az előadóművészeti képzések tekintetében (Artista, Táncos) a heti 5 óra testnevelés szakmai óraszámként is felhasználásra kerülhet.

\*\*\*\* A művészeti képzési területen a heti óraszám legfeljebb 40 óra. A „Heti órakeret a művészeti képzési területen” és a „Heti órakeret” különbségének felhasználásáról az iskola a pedagógiai programban rendelkezik.

1. **Óraszámok két évfolyamos szakgimnáziumi képzésben 1/13-2/14. évfolyamra**

|  |  |  |
| --- | --- | --- |
| 1/13. évfolyam | 2/14. évfolyam | Összóraszám |
| 1148 | 961 | 2109 |

**IV. Táncos II. – Kortárs-modern tánc szakirányú szakképesítés programkövetelmény modulja, tantárgyai, témakörei**

|  |  |
| --- | --- |
| **Kortárs-modern tánc** | |
| *Tantárgyak megnevezése* | *Témakörök* |
| Klasszikus balett | Klasszikus balett I. |
| Klasszikus balett II. |
| Klasszikus balett III. |
| Klasszikus balett IV. |
| Klasszikus balett IV. |
| Kortárs- modern technikák alapjai I. | Horton tánctechnika alapjai. |
| Graham tánctechnika alapjai. |
| Tradicionális Limon tánctechnika alapjai. |
| Kortárs- modern technikák II. | Kontakttánc technika |
| Jazztánc technika |
| Egyéb kortárs-modern tánctechnikák |
| Tánctechnikai specializáció I. | Horton tánctechnika |
| Graham tánctechnika |
| Limon és egyéb kortárs-modern tánctechnikák |
| Tánctechnikai specializáció II. | Kontakt/Partnering/Lifting tánctechnikák |
| Jazz és egyéb kortárs-modern tánctechnikák |
| Kombinációk/koreográfiák |
| Kreatív módszerek | Improvizáció/Kompozíció |
| Színészmesterség | Dráma és színház formanyelvének tanulmányozása |
| Színházi műfajok és stílusok tanulmányozása |
| Zeneismeretek | Zenetörténet |
| Ritmus |
| Anatómia | Sejt, szövettan |
| Nyirokrendszer, emésztőrendszer és légzőszervrendszer |
| Idegrendszer |
| Az emberi test csontjai, izületei, szalagjai, Az emberi test izomzata |
| Bevezetés a tánctörténetbe | A táncművészet eredete a reneszánsz táncművészet korszakáig |
| Az udvari balett kialakulásától a reformkori magyar táncéletig |
| A romantika másodvirágzásától az újítókig |
| Kitekintés a külföldi és hazai alkotók munkájára a XX. században |
| Táncműelemzés |
| Repertoire | 9/1. évfolyam anyagához tartozó tartalmaknak gyakorlása szerepben |
| 10/2. évfolyam anyagához tartozó tartalmaknak gyakorlása szerepben |
| 11/3. évfolyam anyagához tartozó tartalmaknak gyakorlása szerepben |
| 12/4 évfolyam anyagához tartozó tartalmaknak gyakorlása szerepben |
| 13/5. évfolyam anyagához tartozó tartalmaknak gyakorlása szerepben |
| Szakmai idegen nyelv | Nyelvtani rendszerezés 1. és 2. |
| Nyelvtani készségfejlesztés |
| Munkavállalói szókincs |

**A**

**Kortárs-modern tánc**

**megnevezésű**

**programkövetelmény modul tantárgyai, témakörei**

1. **Klasszikus balett tantárgy**

* 1. **A tantárgy tanításának célja**

A klasszikus balett tantárgy tanításának célja, hogy a növendék a képességek, a készségek fokozatos fejlesztésével párhuzamosan elsajátítsa a klasszikus balett mozgásanyagát, és azt táncosi hivatásának megfelelő szinten alkalmazni tudja. A tananyag betanításának a tempóját, illetve az ütemezését mindig az adott évfolyam adottságai és képességei határozzák meg. Célszerű a metronóm számokat követni és betartani.

* 1. **Kapcsolódó közismereti, szakmai tartalmak**

A klasszikus balett tantárgy ráépül a Klasszikus balett alapjai tantárgyra, kapcsolódik a Bevezetés a tánctörténetbe tantárgyhoz, megalapozza különböző a kortárs-, modern tánctechnikákat. Szoros összefüggésben áll a zenei tanulmányokkal és felhasználja az anatómiai ismereteket.

* 1. **Témakörök**
     1. ***Klasszikus balett I.***

A helyes testtartás az en dehors, a lábizomzat, a kartartások kidolgozása, valamint pózok elsajátítása a földön és 45 fokon. Az ugrástechnika megalapozása. A rúd- és középgyakorlatokat talpon végeztetjük. A gyakorlatokat a hozzájuk tartozó kar- és fej kísérettel tanítjuk megalapozva ezzel a növendékek elemi koordinációs készségét.

- A rúdgyakorlatok alapelemei

- A középgyakorlatok alapelemei

- A két lábról-két lábra érkező ugrások ismerete

* + 1. ***Klasszikus balett II.***

Az új gyakorlatok megtanításán kívül az előző évfolyamban elsajátított gyakorlatok egy részét féltalpon végeztetjük a rúdnál. A már tanult gyakorlatokat középen pózokban is megtanítjuk. Alapvető feladat a nagypózok elsajátítása, a kis ugrások kidolgozása.

- Hangsúlyt fektetünk a balance kidolgozására

- Elkezdjük középen tanítani a forgást, a Tour-sur-le-cou-de-pied-t en dehors és en dedans egy fordulattal.

- Megjelennek a negyed és fél fordulatos ugrások

* + 1. ***Klasszikus balett III.***

A rúd -és középgyakorlatokat féltalpra emelkedéssel tanítjuk. A gyakorlatok összetételében megnő a koordináció szerepe, a kombinációk változatosabbak lesznek. Az állóképesség és izomerő fejlesztése az évfolyam fő feladata.

Rúdnál relevék és plié relevék:

- A III. évfolyamban a növendék minden rúdgyakorlatot féltalpon, relevével és plié relevé-vel végez. A relevé és plié relevé mennyiségének helyes összeállítása erősíti meg a növendék súlylábát és teszi képessé a középgyakorlatok és allegrók új feladatainak elvégzésére.

Középen az egyensúly:

- A középgyakorlatok fő feladata a féltalpra emelkedés, az egyensúly biztos elsajátítása. Ebben az évben tanulják az első en tournant gyakorlatokat, a tour sur le cou-de-pied-t minden pozícióból és a diagonál tour-ok egy részét.

Battirozás alapjai:

- Az allegróban, meghatározott gyakorlatokat 1/2 és 1 fordulattal tanulnak. Megjelenik az első 90°-ra nyitott nagy ugrás. A legfontosabb új technika, aminek alapjait a III. évfolyamban kell megtanítani, a battu.

* + 1. ***Klasszikus balett IV.***

Ebben az évfolyamban az elsődleges feladat az, hogy a növendék képes legyen a növekvő technikai követelményeket teljesíteni. Erőteljes súlylábmunkát igénylő forgástechnikát kell az évvégéig elsajátítani és azt teljes stabilitással végezni.

Mindennapos munkafolyamatban a cél az előző években elsajátított tudás fokozása, az egyes elemek nehézségi fokának emelése, valamint a színpadi előadásmód a kidolgozása.

- A súlylábmunka további fejlesztése.

- Tour sur-le-cou-de-pied minden formájának gyakorlása a rúdnál és középen, valamint a rúdnál való forgás tanítása a következő évek tananyagát képező emelés technika érdekében. Grand tour-ok fogalma a klasszikus balett tánctechnika terén. Valamennyi Grand tour megtanítása.

- Az Allegro tovább fejlődése: petit allegro-, közép ugrás-, valamint a grand allegro-ban. A gyakorlatok összeállítása, a tempók változtatása és a zenekíséret sokszínűsége segíti a növendékeket az előadási képesség fejlesztésében.

* + 1. ***Klasszikus balett V.***

A tananyag felöleli mindazokat a lépéseket, amelyek gyakoriak a színpadon, ezek (nevezetesen a fouetté-k, jeté entrelacé, grand jeté, cabriol és az en tournant ugrásformák) és előkészítésük képezi a tananyag gerincét. Kívánatos a tourok mindennapos gyakorlása középen, allegro-ban. A kombinációkat közelíteni kell a színpadi feladatok követelményeihez.

- Feladat a tourok kidolgozása, fejlesztése, a stabil forgáskészség kialakítása. Elengedhetetlen a tourok mindennapos gyakorlása, különböző kombinációkban való alkalmazása rúdnál középen, allegróban és diagonális irányban. Cél a grand tourok biztossá tételéhez a megfelelő izmok megerősítése, beidegzése, a helyes fejkapás gyakorlása, mert ez segíti a technikailag precíz kivitelezés begyakorlását.

- A tananyag gerincét alkotó ugrások elsajátítása, kigyakorlása. Cél a láberő növelése, a különböző minőségű pliék, kar-láb koordináció kidolgozása, hogy a növendékek a battuk, cabriolok, en tournant ugrásokat, technikailag helyes tudják kivitelezni.

- Előadói képesség, előadásmód fejlesztése. Fontos feladat a kar és lábmunka folyamatos, összehangolt koordinációjának kidolgozása. A gyakorlatok lépésanyagának harmonikus, művészi mozgással való elsajátítása. Muzikalitás fejlesztése. A zene és a tánc szoros kapcsolatának tudatosítása. A színpadi követelményeknek megfelelő kombinációkban kell gyakoroltatni.A témakör részletes kifejtése

* 1. **A képzés javasolt helyszíne (ajánlás)**

Balett-terem

1. **Kortárs-, modern technikák alapjai I. tantárgy**

* 1. **A tantárgy tanításának célja**

A tantárgy célja a tanulót megismertetni a Horton, Graham, Limón, Limón alapú kortárs tánctechnikák gyakorlataival, szemléletével, stílusával, dinamikai elvárásaival, szakterminológiájával. Fejleszti a tanuló testtudatát, fegyelmét, figyelmét, teljesítő- és állóképességét, megtanítja a modern technikákhoz fontos testközpont használatra, speciális koordinációra, a mozgások zenei beosztására és variációs lehetőségeire.

Elmélyíti a lépések helyes végrehajtásának meghatározó szabályait, a harmonikus, esztétikus kivitelezés módját, a táncos, előadóművészi magatartásformát. Kialakítja a tanulókban a megfelelő munkafegyelmet, szellemiséget, munkájuk tudatos kontrollálását, a közös, csoportmunka helyes, egymásra figyelő magatartásformáját, a technikai hibák önálló korrigálásának képességét és a művészi előadásmódra törekvést.

A speciális gyakorlatok, zenei beosztások erősítik a muzikalitást és hozzájárulnak az igényes, esztétikus előadásmódhoz és plasztikus kivitelezéshez.

* 1. **Kapcsolódó közismereti, szakmai tartalmak**

A tantárgy megalapozza a képzés során később következő modern technikákat, kapcsolódik a Tánctechnikai specializáció I. tantárgyhoz, mely során az itt megalapozott tánctechnikai tudás kerül bővítésre, elmélyítésre. A technikák tudatos gerinchasználata és harmonikus légzéstechnikája fontos a későbbi kortárs- moderntánc technikai tanulmányok során.

A tantárgy kapcsolatban áll a képzés során megjelenő többi kortárs-, modern technikával, kiegészíti azokat. A Művészetek története tantárggyal szerves egységben áll, a tánctörténet és táncmű-elemzés keretein belül összekapcsolódik a gyakorlat és elmélet, feldolgozásra kerül a Graham, Horton és Limón technika megalapozóinak munkája.

* 1. **Témakörök**
     1. ***Horton technika***

Megalapozza a törzsmunkát és balance helyzeteket a technika magabiztos alkalmazásához. A tartás korrekciójával elősegíti a technikára jellemző flat backek és elnyújtott hosszú testvonalak határozott használatát.

*Elméleti alapinformációk*

* A technika elhelyezése a modern tánctechnikák rendszerében
* Alapfogalmak és alappozíciók
* Tartáselemzés, a technika alappillérei

*Gyakorlatok alapformái*

* Flat back és lateral stretch alapformái
* Flat back különböző karhelyzetekben
* Primitive Squash descent
* Plie stretch
* Deep lunges hajlított és nyújtott térddel
* Leg swing testsúlyáthelyezéssel
* Balance gyakorlatok, flat back-kel,

*Gyakorlatok alapformáinak variációs lehetőségei*

* Lateral stretch és flat back kombinációja
* Flat back plievel és relevével
* Lateral stretch irányváltással és deep swinggel, horizontal swing-gel és teljes törzskörrel, teljes törzskörrel, visszafordulással
* Deep lunges contractionnal és release-zel, teljes bodystretch-csel
* Összetett plie gyakorlat flat back-kel különböző pozíciókban (I. és II.)
* Lunge stretch szintváltásokkal, ülő helyzetig fordulva
* Deep swing lassú tempóban fázisonként
* Hinge

*Diagonál gyakorlatok*

* Leg swing testsúlyáthelyezéssel és II. pozíción keresztül irányváltással
* ugrások
  + 1. ***Graham technika***

A talajon végzett alapgyakorlatok során fejleszti a tanuló testtudatát, segíti tudatosítani testközpont használatát, mozgásával összehangolni a légzéstechnikát. Megtanulja a különböző, a technikára jellemző ülő és fekvő helyzetekben végzett alapgyakorlatokat. Sajátítsa el a technika szakkifejezéseit.

Álló helyzetben végzett alapgyakorlatok során ismerje meg a tanuló a technika speciális középgyakorlatait, testtartást, dinamikáját, ritmikai jellemzőit. Sajátítsa el a jellemző stiláris jegyeket.

A térben haladó gyakorlatok során fejlődjön a tanuló térérzékelése, a technika haladó gyakorlatainak sajátos térhasználata által.

A tanuló legyen képes felismerni azokat a speciális jellemzőket, mely a Graham technikát elkülöníti a többi modern technikától.

Talajon végzett gyakorlatok

- bounce

- breathing

a. alapforma

b. breathing cross (V.) pozícióban, side opening

c. breathing in spirál

- contraction

a. alapforma: contract-release

b. deep contraction alaphelyzetekben

- IV.pozíció spirál

- spirális elfordulás

- contraction-spiral release

- spiral-contraction-spiral release sorozatok

- contraction és spirál kombinációk ötvözése

Álló helyzetben végzett gyakorlatok

- plié II.-I. pozíciókban, majd IV.-V. pozíciókban

- pliében contract-release II.-I. pozíciókban

- deep contraction II.-I. pozíciókban

- brushes

- láblendítések, suspension

- pitch, tilt helyzetek, nagy kilendülések, suspension

- pliében contraction- relese IV.-V. pozíciókban

- plié-s kombinációkban spirál alkalmazása (contraction-nál, relevében, stb.)

- brushes spirál használatával

- láblendítések, suspension fordulatokkal

Diagonál gyakorlatok

- graham-walk: frontális, spirális

- deep-walk, irányváltásokkal és 1/2 fordulattal is

- triplet

- futások

- lépés minőségek kombinálása

- walks & triplets teljes fordulatokkal

- spirális helyzetek a levegőben

- contraction a levegőben

Ugrások

- két lábról két lábra ugrások

- egy lábról azonos lábra érkező ugrások

- skip (egyik lábról a másikra érkezés), spirállal is

* + 1. ***Limón-alapú és kortárs tánctechnika***

A tanulót megismerteti a tradicionális és kortárs Limón technika gyakorlataival, szemléletével, stílusával, dinamikai elvárásaival, sajátos energiahasználatával. Fejleszti a tanuló testtudatát, stílusérzékét, fegyelmét, figyelmét, koordinációs készségét, megtanítja a modern technikákhoz fontos talajhasználatra, gördülékeny kivitelezésre és megfelelő, a testtel harmóniában működő légzéstechnika használatára, a test tudatos elnyújtására és lazítására, az oppozíciókra, felfüggesztésekre. Megismerteti a tanulókkal mozgásanyag variációs lehetőségeit, a mozdulatok helyes végrehajtásának meghatározó szabályait, a harmonikus, esztétikus kivitelezés módját.

Kialakítja a tanulókban megfelelő munkafegyelmet, szellemiséget, munkájuk tudatos kontrollálásának képességét, elősegíti a közös, csoportmunka helyes, egymásra figyelő magatartásformáját, a technikai hibák önálló korrigálásának képességét és törekvést a művészi előadásmódra.

A tradicionális Limón tréning során a táncos a testsúly és a lazított izmok használatára koncentrál különböző alappozíciókban, megtanulja az elernyesztés és elnyújtás során fontos légzéstechnikát.

talajon végzett alapgyakorlatok

- Gerinc szukcesszió

- rugózások

- rugózások elfordulással

- karhasználattal

álló helyzetben végzett gyakorlatok

- álló helyzetben végzett rugózások

- tendu sorozat

- plie sorozatok

- lendítések második pozícióban

- visszarugózások

- oppozíció

- lábfej izolálása

- passé sorozatok

- developpe sorozatok

- támadássorozatok

- Spirális fordulatok

- ejtések

- ugrások

térben haladó gyakorlatok

- a test mint zenekar

- haladó ugrássorozatok

- pique sorozatok

* 1. **A képzés javasolt helyszíne (ajánlás)**

Balett-terem

1. **Kortárs-, modern technikák II. tantárgy**

* 1. **A tantárgy tanításának célja**

A képzés célja a jazztánc technika, kontakttánc technika, és valamely más kortárs-, modern tánctechnika (pl. európai modern, Cunningham) alapvető mozdulatelemeinek, stílusjegyeinek elsajátítása. A klasszikus balett technikától különböző technikai, stílusbeli, ritmikai és dinamikai különbségek megértése és kivitelezése, a tanuló megismeri a technika gyakorlatait, szemléletét, stílusát, dinamikai elvárásait, képet kap a mozgásanyag variációs lehetőségeiről, a mozdulatok helyes végrehajtásának szabályairól, a harmonikus, esztétikus kivitelezés módjáról és a szakkifejezések tartalmáról, használatáról.

Fejleszti a tanuló testtudatát, fegyelmét, figyelmét, mozgásmemóriáját, koncentrálóképességét, koordinációs készségét, muzikalitását és felkészíti a szükséges előadóművészi magatartásformára.

Kialakítja a tanulókban a megfelelő munkafegyelmet, szellemiséget, a tudatos kontroll igényét és képességét, a csoportmunka helyes, egymásra figyelő magatartásformáját, a technikai hibák önálló korrigálásának képességét és a törekvést a művészi előadásmódra.

* 1. **Kapcsolódó közismereti, szakmai tartalmak**

A Tantárgy kiegészíti a Kortárs-, modern technikák I.-et és részben kapcsolódik a Klasszikus balett tantárgyhoz. A jazztánc forrásai a Klasszikus balett, a modern technikák és az afro-amerikai folklór. A kontakttánc technika során fontos a páros, csoportos Improvizáció, így szoros összefüggésben áll a Kreatív módszerek tantárggyal. A tantárgy kapcsolódik Művészetek története tárgyon belül a tánctörténet és táncmű-elemzés témáihoz, hiszen ezek során megismerik a tanulók az adott tánctechnikák tánctörténeti hátterét, azok megalkotóit, jelentős személyiségeit. A tantárgy fontos alapját képezi a Kreatív módszerek repertoire anyagának.

* 1. **Témakörök**
     1. ***Kontakttánc technika***

Az egyéni és páros gyakorlatokon keresztül a tanuló megtanulja a földön, középhelyzetekben, állásban gurulások variálását, talajtámaszok, gurulások ugrásból, emelések, társ levitelét a földre, ugrások elkapással mozgássorok alkalmazását.

Test tudatossági gyakorlatokat végez partnerrel, megtanulja a súlyáthelyezéseket különböző pozíciókba. Térben haladó gyakorlatokban ugrásokat, gurulásokat, zuhanásokat alkalmaz. A gyakorlatok gurulásokat, eséseket, a fizikai kapcsolat pontjának követését, a súly megtámasztását és átadását tartalmazzák.

A mozgásanyag befelé figyelést és a mozgás folyamata iránti nyitottságot igényel. A tanuló tanulmányozza az érintésből eredő információk fogadását és adását, megfigyeli a test reflexeinek működését. A mozdulatok mozgatóerejét az egyensúlyi helyzetekből való kibillenés. A kontakt improvizáció eltér a többi tánctechnikától, célja a spontán kialakult helyzetekre adott egyedi válasz megtalálása.

- egyéni és páros gyakorlatok földön, középhelyzetekben, állásban

- gurulások variálása, talajtámaszok, gurulások ugrásból, emelések, társ levitele a földre,

- ugrások elkapással mozgássorok alkalmazásával

- Test tudatossági gyakorlatok

- partner grafika és release, súlyáthelyezések különböző pozíciókban

- Térben haladó gyakorlatok

- ugrások, gurulások, zuhanások alkalmazása

* + 1. ***Jazztánc technika***

A testi képességek, a fizikai erő és a koncentrációs készség fejlesztését szolgálják. A képzés során képesség szintjéről jártasság szintjére fejlesztik az izolációs technikát. Tudatosítják a testközpont használatát, a kontrakciót és release–t. A tanulók megismerik és biztonsággal alkalmazzák a jazz–technika általános stiláris jegyeit. Erősítő és nyújtó gyakorlatok fejlesztik az életkori sajátosságoknak megfelelően a testi képességeket. A pozíciók és tempóváltások hangsúlyos alkalmazása jellemző, a testrészek sokszínű mozgáslehetőségeinek kihasználása, bővülő mozgásrepertoár létrehozása. A forgások előkészítése alapozó forgás előkészítő gyakorlatokkal. A térben való elmozdulás lehetőségének bővítése a térszintek és térirányok használatával.

Gyakorlatok alapformái

- Alappozíciók

- Karhasználat - jazz port de bras

- Lábpozíciók

- A test izolációs lehetőségei

- Törzs-használat: Contrakciók - fajtái, releas-ek, törzshullámok alulról és felülről indítva, body roll-ok

- rotáció

- Csípőhasználat, csípőtolások minden irányban

Középgyakorlatok

- Gördülések, a gerincoszlopot szakaszonként bemelegítő gyakorlatok, hajlások, döntések

- Boka és a talpizmok előkészítése paralel és en dehors pozícióban pliével, relevével

- tendu

- Passé parallel és en dehors pozíciókban karváltásokkal

- Port de bras IV. pozíció grand plié

- Jetté

- Rond de jambe part terre rotációval és karhasználattal, félfordulattal

- Rounde jambe en l’aire

- Rond de jambe par terre en dehors és en dedans, parallel és en dehors pozíciókban

- Relevé és plié relevé – parallel és en dehors pozíciókban Twist előkészítő második pozícióból karral

- Hajlások, döntések pozícióváltásokkal különböző irányokban kar használattal

- Flat back

- Developpé álló helyzetben

- Enveloppé álló helyzetben

- Grand battement tendu

- Balance gyakorlat

- Szotték helyben, fordulattal

- Izolációk: a fej, váll, mellkas, csípő, kar, láb izolálása – legalább kettő egy idejű alkalmazásával – alapirányokba a síkok mentén, a centrumon mindig áthaladva és ritmizálva

- Összekötő lépések: kombinálva más elemekkel féltalpon, pliében és féltalpról lassan leereszkedve, legördülve

- Térbeosztás: térirányok, fönt–lent helyzetek

- Összekötő lépések irányváltásokkal:

- Féltalpon és féltalpról lassan legördülve

- Forgás előkészítő gyakorlatok: helyben és térben elmozdulva

- Pas de bourrée

- Croisé–ból change

- Triplet

- Pivot

- Tombé

- Twist

- Hinge

- Arch

- Forgás gyakorlatok: helyben és térben elmozdulva

- Ugrások: a jazz stílusra jellemző törzs és kar használattal

- Két lábról – két lábra

- Két lábról – egy lábra

- Egy lábról – két lábra

- Egy lábról – egy lábra

- Egyik lábról a másik lábra

Diagonál gyakorlatok

- merengue lépés

- grand battement

- haladó lépéskombinációk

- Tour előkészítők

- haladó lépéskombinációk

- Jazz pas de bourrée fél és teljes fordulattal

- Szotték haladva

- Passé tombé

- Tripletek

- Off balance helyzetek passzéval, part terre-rel, tilt

- Chaissé, Keresztlépés (pas croisé)

- Jazzfutás csúsztatott lábbal, karral

- Kick ball change, step ball change

- Pas de bourrée-k színes kombinációi forgásokkal ugrásokkal, irányváltásokkal

- forgások en dehor és en dedans váltással

- Kombinált forgásgyakorlatok

- Összetett diagonál lépésvariációk

* + 1. ***Egyéb kortárs- modern tánctechnika***

A tantárgy ajánlást tartalmaz az egyes intézmények tárgyi, személyi lehetőségeihez mérten (pl. európai modern, Cunningham technika).

A tanuló ismerje a technika mozgásanyagát, formai, dinamikai megoldásait és a technika stílusát és előadásmódját. Legyen képes a technika elemeit, gyakorlatait biztonsággal, stílusosan, harmonikusan bemutatni, a helyes testtartás kialakítására, az alapgyakorlatok szabályszerű kivitelezésére, az alaptechnikai elemek alkalmazására, a térben való mozgás lehetőségeinek adott technika rendszerén belüli használatára és az alap szakkifejezések értő alkalmazására.

A Klasszikus balettől eltérő, az adott kortárs-moderntánc- technikai gyakorlatsorok alkalmazása. A bázisgyakorlatok, középgyakorlatok, kis allegrók, diagonális gyakorlatok fejlesztik a mozgáskoordinációt, a testtudatot, a ritmusérzéket, a mozgás kincset, a non-verbális kommunikációs készséget és a mozgásmemóriát. A tanulók megismerik az adott kortárs-moderntánc szakkifejezéseit, és metodikáját, jellegzetes plasztikai, ritmikai és dinamikai vonásait. A választott technikának megfelelően tartalmazhat kötött és improvizatív elemeket fejlesztve a növendékek kreativitását, segítve alkotási kedvét. Az alapgyakorlatok során a választott technika szemléletének, térhasználatának, ritmikai és plasztikai elvárásainak megfelelő alapszintű tréninganyag gyakorlása kerül előtérbe.

tréninganyag kombinációkban és komplexebb formában

– A pozíciók és tempóváltások

– Az új dinamikai, plasztikai megoldások

– A testrészek sokszínű mozgáslehetőségeinek kihasználása, bővülő mozgásrepertoár létrehozása.

– A térhasználat kiterjesztése, szintek, irányok variációs lehetőségeivel

Bázisgyakorlatok

Talajgyakorlatok

Középgyakorlatok

Cross the Floor kombinációk

* 1. **A képzés javasolt helyszíne (ajánlás)**

Balett-terem

1. **Tánctechnikai specializáció I. tantárgy**

* 1. **A tantárgy tanításának célja**

A tantárgy célja a tanulót megismertetni a Graham, Horton és Limón-alapú kortárstánc technikák tréninggyakorlataival, szemléletével, stílusával, dinamikai elvárásaival, speciális koordinációjával, a mozgásanyag variációs lehetőségeivel magasabb szinten, összetettebb formában. Figyelmet fordít a mozdulatok helyes végrehajtásának meghatározó szabályaira és a harmonikus, esztétikus kivitelezés módjára.

Fejleszti a tanuló fizikai képességei mellett (tágság, hajlékonyság, rugalmasság) testtudatát, egyensúlyérzékét, mozgásmemóriáját, koncentrálóképességét, fegyelmét, figyelmét, stílusérzékét, megtanítja a modern technikákhoz fontos hosszú elnyújtott testvonalak használatra.

Kialakítja a tanulókban a beidegzett, rendszeres munka természetes igényét, munkafegyelmet, tudatos kontrollt, a közös, csoportmunka helyes, egymásra figyelő magatartásformáját, a technikai hibák önálló korrigálásának képességét.

* 1. **Kapcsolódó közismereti, szakmai tartalmak**

A tantárgy továbbviszi a Kortárs-, modern technikák I. tantárgy keretein belül elsajátított alaptechnikákat. Kiegészíti a Tánctechnikai specializáció II. tantárgy tánctechnikáit, kapcsolódik Művészetek története tárgy keretein belül oktatott tánctörténet és táncmű-elemzés témaköreihez.

* 1. **Témakörök**
     1. ***Horton technika***

Ebben a szakaszban az alapgyakorlatok kombinálási lehetőségei kerülnek előtérbe. A tréninganyag fokozódik, gyakoribb dinamikai váltásokkal, a tér irányainak, váltásainak összetettebb használatával.

*talajon és álló helyzetben végzett emelt szintű gyakorlatok*

* Deep flat back, relevével és pliével is
* Összetett plie gyakorlat flat back-kel, különböző pozíciókban (IV. és V.)
* Lunge stretch negyedfordulattal kötve side stretch-el
* Hip propulsion
* Coccyx
* elementary balance flat backből kontrakcióval
* Deep swing variációk tempófokozással, folyamatosan
* Spiral hinge

*térben haladó emelt szintű gyakorlatok*

* Térben haladó mozgáskombinációk a tanult technikai elemek kötésével

*Kombináció a Horton technika felhasználásával*

* A technika formanyelvén, szellemiségében készült kombinációk, koreográfiák

Ebben a szakaszban az alapgyakorlatok kombinálási lehetőségei kerülnek előtérbe, de nem tréninggyakorlatok szintjén, hanem táncosabb formában, kombinációkba, kompozíciókba fűzve. A tanulónak lehetősége nyílik a táncosabb kombinációkon keresztül megmutatni előadói képességeit is. A kombinációk a gyakorlatsorok kötöttségéhez képest egy szabadabb formában jelenítik meg a technikára jellemző elnyújtott testvonal-használatot, és összetett balance helyzeteket.

* + 1. ***Graham technika***

A talajon és álló helyzetben végzett emelt szintű gyakorlatok során a tanuló magabiztosan használja az átmeneteket a különböző térszintek között, a megfelelő, testközpontból indított energiák használatával.

A térben haladó emelt szintű gyakorlatok során fejlődik a tanuló térérzékelése, a technika haladó gyakorlatainak sajátos térhasználata által, a kombinált gyakorlatsorokban a koordinációs készség fejlesztése kerül előtérbe, valamint a megismert alapmozdulatok magabiztos kötése, az energiák tudatos használatával.

Talajon

- IV. pozíció spiral-contraction

- fold pozíció spiral-contraction

- talajról feltolás, fellökés használata

- laterális elmozdulások (fordulás, vetődés)

- back fali

- talajról fel- és visszaereszkedések

Álló helyzetben

- álló gyakorlatok elmozdítása térben

- különböző mozgásminőségek, eltérő dinamikájú mozgások (pl.: lendítés-húzáskombinálása)

Diagonál

- walks l -nél több fordulattal, összetettebb térformákban

- triplets kombinálása forgással, ugrással, magas láblendítéssel, suspension használattal

Ugrás

- ugrások fél fordulattal (helyben és haladva)

- walk & triplets kombinálása ugrásokkal (diagonál)

- nagy ugrások pitch, tilt és contraction helyzetekben (diagonál)

Graham kombináció/koreográfia

A technika formanyelvén, szellemiségében készült kombinációkban, koreográfiákban a tanuló számot adhat a korábban elsajátított Graham technika-ismereteiről összetettebb formában. Előtérbe kerül a stílusérzék, előadásmód, kifejezőerő. Készíthető a technika formanyelvén és szellemiségében új kompozíció, vagy betanítható részlet valamely Graham műből.

* + 1. ***Limón-alapú és kortárs tánctechnikák***

A Limón órákon a táncos állandóan a gravitációt hívja ki maga ellen felhasználva a mozdulatok teljes spektrumát, ami a gravitációs erőtől való szabadság és annak való teljes alávetettség között van, ami a test repülésének pillanata és földre esésének vagy ereszkedésének pillanata között van.

- szukcesszió állandó gyakorlása (bemelegítés) teljes testen

- oppozíció azaz húzóerő és nyújtás( izmok feszítése nélkül)

- súly kezelése

- bounces , swing, esések ismétlése ( minden pozícióban)

- mellkas, könyök és váll izolálása a talajon és álló helyzetben

- tendu -gyakorlatok (teljes fordulattal), plié sorozatok (testet kimozdítjuk a központból)

- lendítések második pozícióba

- Próbáljuk megvalósítani a "kettős kitartást" és hozzátenni egy lendítést a felsőtestben

- Passé gyakorlatok, lábfej izolálással

- developpé gyakorlatok hajlásokkal

- tombé minden irányba, később fordulatokkal

- visszarugózásból való emelés gyakorlása a kombinációkon keresztül

- haladó ugrássorok gyakorlása

- Piqué sorozatok

A tréning részeit már kombinált formákban gyakoroltatjuk, karokkal együtt és pozícióváltással végeztetjük. A spirálok, fordulatok nehezítik az anyagot. A növendéknek már tudnia kell koordinálnia a testét, hogy elsajátíthassa a technikát. Ebben a témakörben már a zenei és ritmikus változásokat is bevezetünk. Gyakori térszint váltásokkal és összetett átmeneti helyzetekkel fűzzük a gyakorlatokat. A kombináció/koreográfia folyamán az elsajátított tréninggyakorlatok által megszerzett tudásra alapozva táncos mozgássorokat tanulnak a növendékek, melyben szóló és csoportos feladatokat egyaránt végeznek.

Tréning

- talajon és álló helyzetben végzett emelt szintű gyakorlatok gyakori térszint váltásokkal és váltott térirányokkal

* 1. **A képzés javasolt helyszíne (ajánlás)**

Balett-terem

1. ***Tánctechnikai specializáció II*. tantárgy**

* 1. **A tantárgy tanításának célja**

A képzés célja a jazztánc technika, kontakttánc technika, és valamely más kortárs-, modern tánctechnika (pl. európai modern, Cunningham) mozdulatelemeinek elmélyítése, stílusjegyeinek csiszolása. A klasszikus balett technikától különböző technikai, stílusbeli, ritmikai és dinamikai különbségek megértése és kivitelezése, a tanuló a tánctechnikák gyakorlatait, szemléletét, stílusát, dinamikai elvárásait magasabb szinten, összetettebb formában gyakorolja, képet kap a mozgásanyag variációs lehetőségeiről, a mozdulatok helyes végrehajtásának szabályairól, a harmonikus, esztétikus kivitelezés módjáról és a szakkifejezések tartalmáról, használatáról.

Fejleszti a tanuló testtudatát, fegyelmét, figyelmét, mozgásmemóriáját, koncentrálóképességét, koordinációs készségét, muzikalitását és felkészíti a szükséges előadóművészi magatartásformára.

Kialakítja a tanulókban a megfelelő munkafegyelmet, szellemiséget, a tudatos kontroll igényét és képességét, a csoportmunka helyes, egymásra figyelő magatartásformáját, a technikai hibák önálló korrigálásának képességét és a törekvést a művészi előadásmódra.

* 1. **Kapcsolódó közismereti, szakmai tartalmak**

A Tantárgy kiegészíti a Kortárs-, modern technikák I.-et és részben kapcsolódik a Klasszikus balett tantárgyhoz, a Kortárs-, modern technikák II. tantárgyra épül, annak témaköreit mélyíti. A jazztánc forrásai a Klasszikus balett, a modern technikák és az afro-amerikai folklór. A kontakttánc technika során fontos a páros, csoportos Improvizáció, így szoros összefüggésben áll a Kreatív módszerek tantárggyal. A tantárgy kapcsolódik Művészetek története tárgyon belül a tánctörténet és táncmű-elemzés témáihoz, hiszen ezek során megismerik a tanulók az adott tánctechnikák tánctörténeti hátterét, azok megalkotóit, jelentős személyiségeit. A tantárgy fontos alapját képezi a Kreatív módszerek repertoire anyagának.

* 1. **Témakörök**
     1. ***Kontakt-Partnering-Lifting tánctechnika***

A tánc a két mozgásban lévő test közötti kommunikáción alapul, amelyre a fizika törvényei hatnak. A gravitáció, a lendület, a tehetetlenség, a súrlódás befolyásolja a mozgást és kontaktust. A tanuló megtanulja az izom többlet–feszültségeit felszabadítani és a mozgás természetes folyamának teret engedni egy bizonyos minőségű akaratlagosság elhagyásával.

Célja az improvizációs készség által, érintésen keresztül történő kommunikáció a partnerrel, a figyelem, a váratlan helyzetek megoldási képességének, a belső mozgások érzékelésének fejlesztése. A tanuló képes lesz testének tudatosabb használatára, az improvizációkban mozgásainak, reflexeinek és döntéseinek megfigyelésére.

Partnering

A témakör kibontása során az alapszintű kontakt gyakorlatok fokozása, a partnerrel egyre összetettebb, emelt szintű kapcsolódások, partnermunka lép előtérbe, melyet a harmonikus együttműködés elve vezérel.

- partner térben való elmozdítása, talajtól való elszakítása emeléssel, dobással, egyensúlyából való kibillentéssel,

- az érkező partner kifékezése megfogása, talajra kényszerítése,

- talajfogás magabiztos elsajátítása bármely vektoriális irányból.

- A gravitáció felhasználása és az ellene való munka lehetőségeinek kiaknázása

- Kombinációk és jam-ek.

Lifting

A témakör folyamán a partnerrel vagy partnerekkel egyre összetettebb, emelt szintű kapcsolódások, partnermunka lép előtérbe. Cél a partnerrel történő akciók egyre magasabb, lendületesebb, dinamikusabb és összetettebb megoldásai, melyek modern emelésgyakorlatokig fokozódnak.

Emelések pl.

- statikus helyzetből történő emelések

- lendületi energiát felhasználó emelések

- Különböző térszintekig történő emelések

- helyzeti energiát felhasználó emelések

- emelések különböző alátámasztási pontokkal, felületekkel

* + 1. ***Jazztánc technika***

A tanuló megismeri a technika speciális emelt szintű gyakorlatait, mozgássorait, a jellemző harmonikus, esztétikus kivitelezés módjait elmélyíti. Képessé válik a technika elemeit biztonsággal, stílusosan bemutatni, a zene és tánc kapcsolatának megteremteni.

Fontos szempont a tudatos légzéstechnika, a koordinációs készség, az egyensúlyérzék és a folyamatos koncentrációs készség fejlesztése. A jazz–technikára jellemző izolációs–, forgás– és ugrástechnika valamint az improvizációs készség fejlesztése, az aszimmetrikus izolált mozgás, a tudatosság, a dinamikus mozgásminőség, az igényes, harmonikus mozgás kialakítása.

Bázis gyakorlatok:

- releve, talon, plié gyakorlat

- boka, térd és csípőízületek melegítése

- plié, gyakorlat

- tendu battement gyakorlat

- battement jeté gyakorlat

- fejizolációs gyakorlat

- rond de jambe par terre és an l’air gyakorlat

- vállizolációs gyakorlat

- frappe gyakorlat

- mellkas izolációs gyakorlat

- adagio gyakorlat

- grand battement jeté

Középgyakorlatok:

- rond de jambe par terre haladva

- tour gyakorlatok paralelle csípőszéles pozícióból,

- chaine gyakorlat

- Port de bras gyakorlat

- Rond de jambe par terre

- Rond de jambe en l’air

- Developpé–enveloppé adagio és grand battement gyakorlatokba ágyazva

- Attitude parallel és en dehors

- Grand battement parallel és en dehors pozíciókban

- Térben elmozduló grand battement

- Térben elmozduló rond de jambe par terre és en l’air

- Tilt

- Twist

- Hinge

- Arch

- Balance és offbalance helyzetek

- Izolációs gyakorlatok: a fej, váll, mellkas, csípő, kar, láb izolálása – kettő, később három egyidejű alkalmazásával – ritmizálva, alap irányokba, síkok mentén és köríveken is haladva

- Összekötő lépések kombinálva más elemekkel és különböző szintek használatával egy gyakorlaton belül

- Féltalpon, pliében, piqué plié–féltalpról lassan leereszkedve, legördülve

- Pas de bourrée

- Pas de bourrée en tournant

- Keresztlépés – as croisé

- Triple

- Pivot

- Tombé

- Soutenu

- Glissade

- Pas couru

- Forgás gyakorlatok helyben és térben elmozdulva, a stílusra jellemző törzs, kar használattal és dinamikával, parallel és en dehors pozíciókban

Kis allegrok:

- Ugrások a jazz stílusra jellemző törzs, kar és dinamika használattal

- A klasszikus balett és paralel lábtartásokkal használt ugrások és azok kombinációi Két lábról – két lábra – sauté, Két lábról – egy lábra – sissone, Egy lábról – két lábra – assemblé, Egy lábról – egy lábra – sauté, Egyik lábról – a másik lábra – jeté

Diagonál gyakorlatok

Levezető gyakorlatok

- nyújtással, tágítással egybekötött légző gyakorlatok

Jazz kombináció/koreográfia

A témakörben már nem gyakorlatok jelennek meg, hanem kompozíciók, koreográfiák keretein belül térben, dinamikailag, tempóban, és irányváltásokban is magas szinten valósulnak meg a jazztánc művészi törekvései.

A jazz technika formanyelvén, szellemiségében készült kombinációk, koreográfiák betanulása során a tanuló mozgásmemóriája, stílusérzéke kerül előtérbe. A tanuló felhasználja a tér és idő, magasság–mélység és a dinamikai váltások biztonságos alkalmazási lehetőségeit.

A jazz–technikára jellemző izolációs–, forgás– és ugrástechnika valamint az improvizációs készség fejlesztése, az aszimmetrikus izolált mozgás, a tudatosság, a dinamikus mozgásminőség, az igényes, harmonikus mozgás kialakítása a kompozíciókban.

- szóló kompozíció/koreográfiai feladatok

- páros kompozíció/koreográfiai feladatok

- csoportos kompozíció/koreográfiai feladatok

* + 1. ***Egyéb kortárs-, modern tánctechnika Témakör 3***

A témakör feladata az előzőekben szerzett ismeretanyag elmélyítése, bővítése, speciális emeltszintű gyakorlatokon keresztül, különös tekintettel az adott technika jellegzetes plasztikai, ritmikai és dinamikai megoldásaira. A választott technikának megfelelően tartalmazhat kötött és improvizatív elemeket fejlesztve a növendékek kreativitását, segítve alkotási kedvét. Az emelt szintű gyakorlatok során a választott technika szemléletének, térhasználatának, ritmikai és plasztikai elvárásainak megfelelő összetettebb tréninganyag elsajátítása kerül előtérbe.

Tréning gyakorlatok összetett formában

– tréninganyag kombinációkban és komplexebb formában

– A pozíciók és tempóváltások

– Az új dinamikai, plasztikai megoldások

– A testrészek sokszínű mozgáslehetőségeinek kihasználása, bővülő mozgásrepertoár létrehozása.

– A térhasználat kiterjesztése, szintek, irányok variációs lehetőségeivel

Bázisgyakorlatok összetett formában

Talajgyakorlatok összetett formában

Középgyakorlatok összetett formában

Cross the Floor kombinációk összetett formában

* + 1. ***Kombinációk, koreográfiák***

Az előző témakörök anyagainak elmélyítése, új kontextusba helyezése. A tanult mozgásanyag egyre mélyül, a fokozódó minőségi elvárásoknak megfeleltetés a cél. A korábban elsajátított technikai elemek tisztázása, kombinatívabb gyakorlatokkal való fejlesztés. Minőségi tudatos kivitelezés a térben és a különböző szinteken. A témakör tartalma a technika sajátosságainak megfelelő, önálló, csoportos kombinációk, koreográfiák betanulása.

* 1. **A képzés javasolt helyszíne (ajánlás)**

Balett-terem

1. **Kreatív módszerek tantárgy**

* 1. **A tantárgy tanításának célja**

A Kreatív módszerek tantárgy célja, az improvizáció tudatos alkalmazása, a kompozíciók létrehozásának alapelvei és a korábban elsajátított technikákra alapozva korszerű koreográfiák betanulása. A tanuló saját mozgásmemóriáját, struktúrafelismerő illetve alkotóképességét, kommunikációs eszközeit fejleszti, és megalapozza a lehetőségét annak, hogy a későbbiekben aktív alkotóvá váljon.

A tanuló ismerje a forma, a tér, az idő, a dinamika alkalmazásának lehetőségeit és sajátosságait. Legyen képes a forma, az idő, a tér, a dinamika együttes, komplex alkalmazására, kreatív, kapcsolatteremtő improvizációra, az improvizáció és kompozíció tudatos használatára és önálló és csoport kompozíciók, koreográfiák készítésére, betanulására.

* 1. **Kapcsolódó közismereti, szakmai tartalmak**

Szorosan kapcsolódik a tanszak több tárgyához, a Kreatív módszerek improvizációja felhasználja a tanuló felhalmozott mozdulatanyagát. A cél hogy a tanulók megtanulják gátlásaik leküzdésével a kreatív szabad improvizációt. A kompozíció az improvizációhoz hasonlóan és tőle elválaszthatatlanul működik. Kiegészítik egymást. A tanult mozdulatokból az improvizációk által tudatosan használva jönnek létre a kompozíciók. Kapcsolódik a képzés során zajló korábbi gyakorlati tantárgyakhoz, a tanuló a felhalmozott mozdulatanyagát használja fel a tantárgy során, így megjelenhetnek a Graham, Horton, Jazz, Limón-alapú kortárs tánctechnikák mozdulatai. A Repertoire témaköre kapcsolódik a Kortárs-, moderntánc alapjai I-II. és a Tánctechnikai specializáció I-II. tantárgyakhoz, épít az ott megszerzett széleskörű tudásra.

* 1. **Témakörök**
     1. ***Improvizáció***

Fejleszti a tanuló kreativitását, integrált gondolkodásmódját, testtudatát, az anatómiai ismeretek tudatos, mozgásban történő alkalmazását, az érzelmek mozdulati kifejeződését. A tanulót képessé teszi egyéni jegyeket viselő mozgás–improvizációs folyamatokat létrehozni és önállóan valamint kisebb csoportokban is a szabad improvizációra.

- A test, a tudat és az érzelmek kapcsolatán alapuló egyéni illetve csoportos kooperációt igénylő improvizációs feladatok

- Valamely szabályrendszerre épülő kötött és szabad improvizációk

- Szabálykövetés és szabályteremtés

- Zártkörű improvizációs bemutatók az előadói helyzet megtapasztalása érdekében

- A tér, mint eszközzel való játék fejlesztése (távolságok, irányok, formák, szabad asszociációk alkalmazása)

- A tér-idő kapcsolat élményének megtapasztalása

- Az idő, mint színpadi eszköz feltérképezése (színpadi idő, film idő, real time)

- Az idő, mint eszközzel való játék fejlesztése

- A tér és az idő témában egyéni és csoportos kooperációt igénylő improvizációs feladatok

- Szabályrendszeren alapuló kötött és szabad improvizációk

* + 1. ***Kompozíció***

Lehetőséget nyújt a tanulónak saját alkotói folyamata megélésére, alkotói kreativitása kibontakoztatására, kiindulva saját táncosi képességeiből, és a korábban megszerzett szakmai tudásból. A struktúrában való gondolkodás képessége, összetett látásmód fejlesztése kerül előtérbe szóló kompozíciók keretein belül. Lehetőséget ad szóló, páros és csoportos kompozíciók alkotására.

- felismerhető rendszeren alapuló – rövid mozgáskombináció alkotása

- tér és az idő kulturálisan elfogadott szabályainak újraértelmezése,

- a régi modellek új kontextusba helyezése

- Alkotói rendszerek ismertetése, másolása, új alkotói rendszerek, elvek létrehozása

- a tér és az idő kulturálisan elfogadott szabályainak, a társművészetek szerkesztési modelljeinek, egyéni, kiemelkedő megoldásainak adaptációja

- tér szerkeszthetőségének felismerése

- A tér, mint színpadi eszköz feltérképezése (díszlet, színpadi szabályok, perspektíva)

- Az idő, mint absztrakció felismerése

- Zártkörű és nézők számára is nyitott kompozíciók bemutatása a visszajelzés (kritikák) megtapasztalása érdekében

- zenei struktúrák, előadás struktúrák

* 1. **A képzés javasolt helyszíne (ajánlás)**

Balett-terem, táncterem

1. **Színészmesterség tantárgy**

* 1. **A tantárgy tanításának célja**

A színészmesterség tantárgy tanításának célja a játék élményén keresztül történő megértés, valamint a kommunikáció, a kooperáció, a kreativitás fejlesztése, az összetartozás érzésének erősítése. Olyan kreatív folyamat, amely szolgálja a tanulók ön- és társismeretének gazdagodását, segíti az oldottabb és könnyebb kapcsolatépítést és ápolást. A tanulói tevékenységek a gondolatok és érzelmek kifejezését, ezzel együtt különböző drámai és színházi kifejezési formák megismerését, alkalmazásuk elsajátítását és értelmezését szolgálják.

* 1. **Kapcsolódó közismereti, szakmai tartalmak**

A tantárgy a Kreatív módszerek tantárgyhoz kapcsolódik, improvizációra épül és a repertoire során szükséges szerepformálást segíti meg.

* 1. **Témakörök**
     1. ***A dráma és a színház formanyelvének tanulmányozása***

Drámás formanyelvi elemek összefűzése, egymásra építése a kívánt tartalom kifejezése érdekében. A színpadi hatáselemek egyes színházi stílusok, színházi műfajok jellemző jegyeinek azonosítása és alkalmazása saját játékokban.

A különböző drámás konvenciók (pl. állókép, gondolatkövetés, belső hangok, „forró szék“), különböző színházi konvenciók (pl. „félre“, monológ) alkalmazása az improvizációkban és jelenetekben, a figurateremtés folyamatában.

A játékok megbeszélése során a drámás eszközök és a színházi formanyelv elemeinek értelmezése a tanult szakkifejezések alkalmazásával.

Színházlátogatás

* + 1. ***Színházi műfajok és stílusok tanulmányozása***

Színházi műfajok és stílusok tanulmányozása: a történeti műfajok és napjaink színházi műfajai; az egyes színházi stílusok jellemző jegyeinek, kifejezőeszközeinek felismerése

- a látott előadásokban. Ezek alkalmazása saját részvétellel zajló színjátékokban vagy drámamunkában.

- Ismerkedés napjaink világszínházi törekvéseivel (színházi előadás megtekintése) Ismerkedés a különböző színházi irányzatokat képviselő előadások sajátosságaival.

- A színpadi tér és használatának lehetőségei, ismerkedés a színpadi térformákkal és használatuk következményeivel.

- A különböző befogadói szerepek megismerése.

* + 1. ***A színház összművészeti jellege***

Improvizációk különféle színházi stílusok elemeinek alkalmazásával. Jelenetek, performance tervezése, kivitelezése a különböző színházi, bábszínházi, drámai, illetve tánc- és mozgásszínházi formák alkalmazásával. Történetmesélés a megismert színházi formákkal.

- Mozgásos improvizációk zene, szituáció, téma, szöveg vagy vizuális elemek felhasználásával (pl. a mozdulat tempója, ritmusa, intenzitása; belső történet).

- Ismerkedés napjaink világszínházi törekvéseivel. Színház- és drámatörténeti, színház- és drámaelméleti ismeretek.

- A műnemek keveredése, újragondolása a kortársszínházi előadásokban (pl. lírai, epikai elemek, posztdramatikus jegyek).

- Összművészeti sajátosságok; a művészeti ágak viszonya, hierarchiája a látott előadásban.

- Különböző kortársszínházi irányzatokat képviselő előadások (hivatásos vagy független színházi társulat előadása, annak hiányában gyermek- vagy diákszínjátszó csoportok

- előadásainak) megtekintése.

- Előadások elemzése.

- Tánc- és mozgásszínházi előadások megtekintése, feldolgozása.

* 1. **A képzés javasolt helyszíne (ajánlás)**

Balett terem, tornaterem, színházterem.

1. **Zeneismeretek tantárgy**

* 1. **A tantárgy tanításának célja**

A tantárgy legfőbb célja a táncos növendék zenei érzékenységének fejlesztése, a zeneismeret és a ritmus tantárgy tanításán keresztül.

* 1. **Kapcsolódó közismereti, szakmai tartalmak**

A zeneismeret: a zenetörténet és ritmus témakörökkel alapozza meg a gyakorlati tárgyakban a zenére táncolás elméleti ismereteit. A tánctörténetnek és a táncműelemzés témaköreinek is része.

* 1. **Témakörök**
     1. ***Zenetörténet***
* Tisztában legyen a művészeti korszakok, stílusok általános jellemzőivel, ismerje a zenei műfajokat korszakok szerint, ismerje az adott kor zenei stílusjegyeit, zeneszerzőit, ismert műveit. Tudja a kor táncait, különös tekintettel a balett művekre.

* + 1. ***Ritmus***

-a tantárgy célja ritmusérzék fejlesztése. Az általános iskolában tanult egyszerű ritmuselemek és ritmusjelek ismétlése. Az elméleti tudás gyakorlatba való átültetése, az egymástól eltérő, de párhuzamosan futó ritmusok mozdulatok koordinálása.

-különböző ütemmutatójú gyakorlatok

-többszólamúság

-zenehallgatás

-különböző stílusú etűdök, ütős hangszereken vagy hangot adó tárgyak segítségével

-zenei kreativitás fejlesztése, adott metrumban kompozíció kreálása

-memóriafejlesztés, hosszabb ritmusképletek visszaadásával

-több szólamú művek előadása

-különböző ütemmutatójú gyakorlatok

* 1. **A képzés javasolt helyszíne (ajánlás)**

Ütős hangszerekkel felszerelt zeneterem

1. **Anatómia tantárgy**

* 1. **A tantárgy tanításának célja**

A tanuló képes legyen használni az anatómia magyar nyelvű kifejezéseit, érteni az emberi mozgásokat működtető mechanizmusokat és mozgásszervek prevenciójára odafigyelni.

Fejleszti a növendékek ritmusérzékét, memóriáját, koncentrációs képességét, kreativitását, a táncos zenei érzékenységét, nyitottságát, véleményformálását-felvállalását és a táncos pálya során elemi fontosságú preventív szemléletet.

A tanulók képessé válnak a "ritmus világ " legfontosabb jelrendszerének egyszerűbb alkalmazására, az egyszerű ütős hangszerek használatára, egy adott stíluskorszak, művészeti terület keretein belül a meghatározó értékek közül önállóan választani és dönteni arról, amit a szakmájukban szuverén módon hasznosítani tudnak, műalkotásokat önállóan értelmezni, a megszerzett ismereteket kreatív módon alkalmazni, adaptálni (pl. kor, stílus – meghatározás, műleírás, műelemzés).

Az anatómia magyar nyelvű kifejezéseit felismerik és testük működésének megértésével a sérüléseket megelőzhetik, kivédhetik. A tanuló megismeri az emberi testet működtető mechanizmusokat, elméleti tudása hozzájárul szakmai gyakorlati tevékenységének magabiztos, biztonságos ellátásához.

* 1. **Kapcsolódó közismereti, szakmai tartalmak**

A tantárgy elméleti oldalról szervesen megtámogatja a növendékek Kortárs-, modern technikák I-II. és táncművészeti specializáció I-II. tárgyakban szerzett gyakorlati tudását, segíti őket a preventív gondolkodásban.

* 1. **Témakörök**
     1. ***Sejt, szövettan***

- Az emberi testet alkotó sejtek felépítése.

- A hám-, kötő-, izom és idegszövet jellemzői, feladatai.

* + 1. ***Nyirokrendszer, emésztőrendszer és légzőszervrendszer***

- Az emberi testet behálózó vér keringető rendszer jellemzői, és faladatai.

- Az emésztőrendszer állomásai, azok feladatai. Itt kellene kitérni a táncostól elvárt élelmezési „normákról” és emésztési betegségekről

- A be és kilégzés állomásai, azok feladatai, összefüggésben a mozgással és az izommunka hatékonyságával

* + 1. ***Idegrendszer***

- A központi idegrendszer. Érzékszerveink és azok információ-feldolgozó rendszere.

* + 1. ***Az emberi test csontjai és ízületei, szalagjai***

- Az emberi test csontjai nagyobb egységekre bontva, úgy mint a törzs , az alsó végtag , a felső végtag és a vállöv , a medence és a koponya csontjai, ízületei azok tengelyei és mozgáshatárai. Sérüléslehetőségek.

* + 1. ***Az emberi test izomzata***

- Izomtípusok és azok jellemzőik, Az egyes ízületeket mozgató izmok.

- A tánc közben szerzett sérülések formái és ellátásuk. Lehetséges kóros elváltozások a kiemelten magas fizikai terheléstől.

* 1. **A képzés javasolt helyszíne (ajánlás)**

Vetítésre alkalmas, internet hozzáféréses szaktanterem.

1. **Bevezetés a tánctörténetbe tantárgy**

* 1. **A tantárgy tanításának célja**

A tanuló ismerje meg a különböző tánctörténeti korok legfontosabb eseményeit, szemléletét, táncainak stílusát, meghatározó alkotóinak, táncosainak életét, munkásságát. Legyen rálátása a fejlődési folyamatokra, korszakok, alkotók egymásra hatására. Tánctörténeti ismereteit képes legyen történeti alapismereteibe ágyazva áttekinteni, valamint általános művészet- és zenetörténeti ismeretekkel összekapcsolni. Fejlessze a tanuló ízlését, tánc- és színházművészet iránti érdeklődését, szeretetét, nyitottságát.

* 1. **Kapcsolódó közismereti, szakmai tartalmak**

A tantárgy kapcsolódik a történelem, magyar irodalom, művészet- és zenetörténet, valamint az előadó művészeti gyakorlat tantárgyhoz.

* 1. **Témakörök**
     1. ***A táncművészet eredete a reneszánsz táncművészet korszakáig***

A táncművészet kezdetei őskortól a középkorig

Reneszánsz

-a reneszánsz esztétikája

-ballo és balletto

-maestro di ballok: Domenico Da Ferrara, Antonio Cornano, Fabritio Caroso

-az új európai táncművészet megalapozása

-intermedium

-commedia dell’ arte

-Thoinot Arbeau: Orchésographie

A magyar táncélet a reneszánszban

Reneszánsz Magyarországon

-Mátyás király és a reneszánsz

-magyarországi táncfajták

* + 1. ***Az udvari balett kialakulásától a reformkori magyar táncéletig***

Udvari balett

Medici Katalin ünnepélyei

XIV. Lajos udvari balettjeinek látványvilága

-XIV. Lajos, a Napkirály – táncos, mecénás

-alkotók: Beauchamps, Lully, Moliére

-1662. Királyi Táncakadémia

-táncmesterek, táncjelírás: Rameau, Feuillet

A felvilágosodás hatása a táncművészetre, Jean-Georges Noverre cselekményes balettje és a "Levelek..."

A felvilágosodás hatása miképp jelenik meg a táncművészetben, Noverre munkásságán keresztül veszi végig a korszak újító törekvéseit.

-előzmények: a tökéletes táncosok, csiszolt technika, olasz virtuozitás

-Noverre élettörténete és munkássága

-Noverre reformtörekvései: a cselekményes balett, dramaturgia, díszlet, jelmez, pantomim és tánc összekapcsolása

-Noverre balettje

-Noverre követői

-Vigano coreodrammája

A romantikus balett

A romantika mint stílusteremtő korszak

-Bournonville

-Spicctánc, tündérlények

-a Taglionik (Filippo, Marie) és A Szilfid

-Nemzeti romantika – néptánc - karaktertáncok

-Fanny Elssler

-Perrot, Grisi és a Giselle

-Carlo Blasis és a táncpedagógia

-a késő romantika - Saint-Léon és a Coppélia

A magyar táncélet az Operaház megnyitáság

A XVIII. századi magyar táncélet

-Eszterházy esték

-paraszti táncfolklór

-Iskolai színjátszás

-Az első magyar „balétek”

Reformkor

-reformkori táncos generáció, első hivatásos táncosok

-Saáry Fanny, Aranyváry Emilia – az első magyar prímabalerinák

-az Operaház kezdetei

* + 1. ***A romantika másodvirágzásától az újítókig***

A balett klasszicizálódása Oroszországban

A téma felöleli a nagy romantikus baletteket a koreográfusaitól, sztárbalerináitól a letisztult klasszikáig, Marius Petipa munkásságáig és az orosz klasszikus balettig.

Orosz klasszika

-Perrot, Saint-Léon, Blasis Oroszországban

-Petipa balettjei

-Csajkovszkij zenéje

-orosz balett csillagok, klasszikus virtuozitás

Gyagilev és az Orosz Balett

Újítások a balett formanyelvén belül. A társművészetek és a táncművészet kapcsolata Szergej Gyagilev munkásságán keresztül.

-Gyagilev személyisége, kulturális szerepe

-Új orosz művészet, új balettstílus

-Orosz szezonok Párizsban

-Fokin alkotói újításai

-Sztravinszkij szerepe

-kapcsolat az avantgarddal

-komplex előadás

-Nizsinszkij – a mozdulat új lehetőségei

-Gyagilev hagyatéka

George Balanchine és a neoklasszikus balett

-Balanchine élete és pályafutása

-fontosabb művei

-a klasszikustól a neoklasszikusig

-a szimfonikus balett fogalma

Az újítók megjelenése a táncművészetben

A témakör a földrajzilag egymástól elkülönült, vagy éppen egymással szoros ok-okozati összefüggésben álló újító törekvéseket veszi sorra, koreográfusok, táncosok alkotói munkásságán keresztül.

A moderntánc kialakulása Amerikában

-Isadora Duncan

-Martha Graham

-José Limón

Új színpadi törekvések Európában

-Emile-Jacques Dalcroze

-Laban Rudolf

-Kurt Jooss

Magyar mozdulatművészet kialakulása

-Madzsar Alice

-Dienes Valéria

-Szentpál Olga

* + 1. ***A XX. század első felének táncélete***

Néptánc mozgalmak és hivatásos néptánc együttesek Magyarországon

A témakör sorra veszi a hazai néptánc-élet amatőr és professzionális színtereit, bemutatja a hivatásos néptánc együtteseket, és a néptánc mozgalom jelentőségét.

Néptánc, mint a színpadi táncok forrása

-néptáncok az Operaház színpadán

Együttesek:

-Néphadsereg Központi Művészegyüttese

-Magyar Állami Népi Együttes

-Szakszervezetek Országos Tanácsának Központi Művészegyüttese

-Duna Művészegyüttes

Koreográfusok:

-Molnár István

-Rábai Miklós

-Szabó Iván

Néptánc mozgalmak:

-Gyöngyösbokréta

Az operaház és a vidéki magyar balett együttesek története,

A témakör a magyar hivatásos balett együttesek történetét, koreográfusainak, táncosainak munkásságát öleli fel, bemutatja a hazai táncélet fejlődését.

Operaház

-az Operaház megnyitása

-Luigi Mazzantini

-Nicola Guerra

-külföldi művészek vendégjátéka (Orosz Balett, Isadora Duncan)

-Otto Zöbisch

-Brada Ede

-Jan Cieplinski

-Nádasi Ferenc

-Harangozó Gyula

-Seregi László

-Lőrinc György balett igazgatósága

-az Operaház napjainkban

Szegedi Balett

-Lőrinc György

-Imre Zoltán

-Szegedi Kortárs Balett

-Juronits Tamás

* + 1. ***Kitekintés a külföldi és hazai alkotók munkájára a XX. században***

A témakör áttekinti a XX. század legjelentősebb együtteseit, koreográfusait mind hazai mind nemzetközi viszonylatban, Európában és a tengerentúlon is. A témakörön belül a szakanyag a helyi sajátosságoknak megfelelően szabadon alakítható.

Pécsi Balett

-az együttes létrejöttének háttere

-az együttes alkotói szemlélete

-Eck Imre

-alapító tagok

Győri Balett

-az együttes létrejöttének háttere, alapító tagok

-Markó Iván

-korszakok

-Koreográfiák

-vendégkoreográfusok

ExperiDance

-Román Sándor

-Ezeregyév

Kiemelkedő néptánc alkotók

-Tímár Sándor

-Novák Ferenc

-Kricskovics Antal

-Szigeti Károly

-Györgyfalvai Katalin

-Foltin Jolán

-Diószegi László

-Zsuráfszki Zoltán

-Néptánc mozgalmak

-Táncház mozgalom

* + 1. ***Táncműelemzés a szakiránynak megfelelően a rendelkezésre álló darabokból***

Táncművészet különböző korszakaihoz kapcsolódó darabok, meglévő előadások megismerése, tanulmányozása, elemzése

* + 1. ***A vizsgatevékenység előkészítése***

E témakör egyrészt ismétli és rendszerezi az eddig megszerzett tánctörténeti ismereteket, másrészt vizsgahelyzet szimulációval mentálisan is felkészíti a növedékeket a vizsgatevékenységre.

* 1. **A képzés javasolt helyszíne (ajánlás)**

E témakör egyrészt ismétli és rendszerezi az eddig megszerzett tánctörténeti ismereteket, másrészt vizsgahelyzet szimulációval mentálisan is felkészíti a növedékeket a vizsgatevékenységre.

1. **Repertoire tantárgy**

* 1. **A tantárgy tanításának célja**

A növendék a repertoire órákon ismerkedik meg a kortárs-modern tánc koreográfiáival, valamint mozgásnyelvével. Feladatai kiterjedhetnek, kartánc, szóló és duett feladatokra. El kell sajátítania a fellépésekre való felkészülést, a fellépés folyamán szükséges viselkedésformát, a szerepformálást, az esetleges partner vagy partnerekkel valamint a közönséggel való kapcsolattartás módját.

* 1. **Kapcsolódó közismereti, szakmai tartalmak**

A repertoire órák a színházi tánc alapjaira, valamint a tánctechnikákra, egyéb tantárgyak technikai elemeire építenek. A szakmai elméleti tantárgyak segítik, hogy a növendék átfogó képet alkothasson az adott szerepéről.

* 1. **Témakörök**
     1. ***9/1. évfolyam anyagához tartozó tartalmaknak gyakorlása szerepben***

-Az óra feladata az alap moderntánc technikák alaplépéseinek felhasználásával, koreográfiává fűzött csoportos tánc betanításával megalapozni, kialakítani és fejleszteni a növendékek egymásra figyelő magtartásformáját. Mindemellett célja, hogy megismertesse az együtt szempontjait, és azok jelentőségét.

-A repertoire-nak a csoportos tánckoreográfián keresztül az is feladata, hogy fejlessze a térbeli tájékozódást és segítse a színpadi alaphelyzetek gyakorlati megvalósítását.

-A növendékek adottságainak megfelelően megkezdődik az egyszerűbb szóló betanulása. Ennek során a növendékek lehetőséget kapnak a szerepformálásra, az adott táncrészlet stílus jegyeinek gyakorlására. Ezen variációk megformálása közben lehetőségük nyílik a különböző művészi kifejezőeszközök alkalmazására és felhasználási lehetőségeinek bővítésére.

Ez módot ad a gyermek saját egyéniségének felszínre hozatalára, valamint az előadás mód harmonikussá és esztétikussá csiszolására. Ily módon szembesül azzal, hogy hogyan lesz a megformált szerep gazdagabb, az ő alakítása által.

Egyéniség kibontakoztatása szempontjából is fontos a repertoire tantárgy oktatása.

* + 1. ***10/2. évfolyam anyagához tartozó tartalmaknak gyakorlása szerepben***

- A repertoire-ban szereplő koreográfiák kiválasztásakor figyelembe kell venni, hogy az adott évfolyam anyagtudásával, tudásszintjével megegyezzen. Ezen kívül meghatározó az osztály létszáma és összetétele.

-Különböző kartáncok betanulása. Kiemelt feladat az adott koreográfiák pontos, technikailag, mozdulatilag és zeneileg egyaránt egyszerre történő végrehajtásának kidolgozása. -Együttműködés, az egymásra figyelő magatartás, felelősségtudat kialakítása, a koreográfiák betanulása és kigyakorlása során. A csoportban végzett munka nehézségeinek, szépségeinek és fontosságának megértetése a növendékekkel.

-A művészi előadásmód, az adott koreográfiákra jellemző stílus és magatartásformák elsajátítása.

* + 1. ***11/3. évfolyam anyagához tartozó tartalmaknak gyakorlása szerepben***

-A repertoire órákon betanult koreográfiák mérhetetlen lehetőséget biztosítanak ennek a tánctechnikának a kidolgozására.

-A növendékek minden évfolyamban elérik azt a tudás szintet, amelynek megfelelő részlet kiemelhető és betanítható a már meglévő balett repertoire-ból.

-Lehetőség adódik arra is, hogy a tantárgyat tanító balettmester maga készítse el az évfolyam számára a koreográfiát, amellyel begyakoroltatja az elsajátított táncelemeket.

-A cél, amely ebben a tantárgyban elérhető, az előadás módjának a tudata. A szerepformálás, a hangulat és a mimikai jegyek használata, illetve a tánctechnika pontos ismerete, ezeken az órákon leginkább összehangolhatóak.

-Célszerű a kisebb-nagyobb tánckari jelenetek betanítása, a térhasználat, illetve a tánckari jelenetekben való együttműködés gyakorlása érdekében.

-Tánckari jelenetek fontossága és szerepe a koreográfiákban és azok fejlesztő hatása a növendék tánctechnikájára.

* + 1. ***12/4. évfolyam anyagához tartozó tartalmaknak gyakorlása szerepben***

-Cél a növendékben a feladat iránti egyéni felelősség kialakítása a szereplehetőségeken keresztül.

-Kiemelt feladat a növendékek egyéniségéhez illeszkedő, képességeiknek és tudásszintjüknek megfelelő koreográfia készítése. A tanulókat különböző tánc stílusokkal ismertetik meg.

-Partneri viszony gyakorlása, a partnerekkel való közös munka, együttműködés elsajátítása. Cél a partnerben való bizalom kiépítése, a felelősségtudat, megbízhatóság, az egymásra való odafigyelés megalapozása. Az együtt táncolás, előadás szépségének megismerése.

-Fontos a szerepformálás, a különböző művészi kifejezőeszközök használatának tudatosítása, elmélyítése. Az eltérő tánc stílusokhoz tartozó magatartásformák, előadásmódok begyakorlása. Stílusérzék, előadásmód továbbfejlesztése.

* + 1. ***13/5. évfolyam anyagához tartozó tartalmaknak gyakorlása szerepben***

A növendékeknek el kell jutniuk a színpadi formák betanítása során a tökéletes technikai és művészi előadásmódhoz.

-A bonyolult technikai részeket kiemelten külön is gyakoroltatjuk.

-A növendékek befogadó képességéhez alakított időbeli hosszúságú, technikai nehézségű variációk.

* 1. **A képzés javasolt helyszíne (ajánlás)**

Színpad, balett-terem

1. **Szakmai idegen nyelv tantárgy**

* 1. **A tantárgy tanításának célja**

A tantárgy tanításának célja, hogy a tanulók alkalmasak legyenek egy idegen nyelvű állásinterjún eredményesen és hatékonyan részt venni.

Ehhez kapcsolódóan tudjanak idegen nyelven személyes és szakmai vonatkozást is beleértve bemutatkozni, a munkavállaláshoz kapcsolódóan pedig egy egyszerű formanyomtatványt kitölteni.

Cél, hogy a rendelkezésre álló 62 tanóra egység keretén belül egyrészt egy nyelvtani rendszerezés történjen meg a legalapvetőbb igeidők, segédigék, illetve az állásinterjúhoz kapcsolódóan a legalapvetőbb mondatszerkesztési eljárások elsajátítása révén. Majd erre építve történjen meg az idegen nyelvi asszociatív memóriafejlesztés és az induktív nyelvtanulási készségfejlesztés 6 alapvető, a mindennapi élethez kapcsolódó társalgási témakörön keresztül. Végül ezekre az ismertekre alapozva valósuljon meg a szakmájához kapcsolódó idegen nyelvi kompetenciafejlesztés.

* 1. **Kapcsolódó közismereti, szakmai tartalmak**

Idegen nyelvek

* 1. **Témakörök**
     1. ***Nyelvtani rendszerezés 1***

A 8 órás nyelvtani rendszerezés alatt a tanulók a legalapvetőbb igeidőket átismétlik, illetve begyakorolják azokat, hogy munkavállaláshoz kapcsolódóan, hogy az állásinterjú során ne okozzon gondot a múltra, illetve a jövőre vonatkozó kérdések megértése, illetve az azokra adandó válaszok megfogalmazása. Továbbá alkalmas lesz a tanuló arra, hogy egy szakmai állásinterjún elhangzott kérdésekre összetett mondatokban legyen képes reagálni, helyesen használva az igeidő egyeztetést.

Az igeidők helyes begyakorlása lehetővé teszi számára, hogy mint leendő munkavállaló képes legyen arra, hogy a munkaszerződésben megfogalmazott tartalmakat helyesen értelmezze, illetve a jövőbeli karrierlehetőségeket feltérképezze. A célként megfogalmazott idegen nyelvi magbiztosság csak az igeidők helyes használata révén fog megvalósulni.

* + 1. ***Nyelvtani rendszerezés 2***

A 8 órás témakör során a tanuló a kérdésszerkesztés, a jelen, jövő és múlt idejű feltételes mód, illetve a módbeli segédigék (lehetőséget, kötelességet, szükségességet, tiltást kifejező) használatát eleveníti fel, amely révén idegen nyelven sokkal egzaktabb módon tud bemutatkozni szakmai és személyes vonatkozásban egyaránt. A segédigék jelentéstartalmának precíz és pontos ismerete alapján alkalmas lesz arra, hogy tudjon tájékozódni a munkahelyi és szabadidő lehetőségekről. Precízen meg tudja majd fogalmazni az állásinterjún idegen nyelven feltett kérdésekre a választ kihasználva a segédigék által biztosított nyelvi precizitás adta kereteket. A kérdésfeltevés alapvető szabályainak elsajátítása révén alkalmassá válik a tanuló arra, hogy egy munkahelyi állásinterjún megértse a feltett kérdéseket, illetve esetlegesen ő maga is tisztázó kérdéseket tudjon feltenni a munkahelyi meghallgatás során. A szórend, a prepozíciók és a kötőszavak pontos használatának elsajátításával olyan egyszerű mondatszerkesztési eljárások birtokába jut, amely által alkalmassá válik arra, hogy az állásinterjún elhangozott kérdésekre relevánsan tudjon felelni, illetve képes legyen tájékozódni a munkakörülményekről és lehetőségekről.

* + 1. ***Nyelvi készségfejlesztés***

(Az induktív nyelvtanulási képesség és az idegen nyelvi asszociatív memória fejlesztése fonetikai készségfejlesztéssel kiegészítve)

A 23 órás nyelvi készségfejlesztő blokk során a tanuló rendszerezi az idegen nyelvi alapszókincshez kapcsolódó ismereteit. E szókincset alapul véve valósul meg az induktív nyelvtanulási képességfejlesztés és az idegen nyelvi asszociatív memóriafejlesztés 6 alapvető társalgási témakör szavai, kifejezésein keresztül. Az induktív nyelvtanulási képesség által egy adott idegen nyelv struktúráját meghatározó szabályok kikövetkeztetésére lesz alkalmas a tanuló. Ahhoz, hogy a tanuló koherensen lássa a nyelvet, és ennek szellemében tudjon idegen nyelven reagálni, feltétlenül szükséges ennek a képességnek a minél tudatosabb fejlesztése. Ehhez szorosan kapcsolódik az idegen nyelvi asszociatív memóriafejlesztés, ami az idegen nyelvű anyag megtanulásának képessége: képesség arra, hogy létrejöjjön a kapcsolat az ingerek (az anyanyelv szavai, kifejezése) és a válaszok (a célnyelv szavai és kifejezései) között. Mind a két fejlesztés hétköznapi társalgási témakörök elsajátítása során valósul meg.

Az elsajátítandó témakörök:

- személyes bemutatkozás

- a munka világa

- napi tevékenységek, aktivitás

- lakás, ház

- utazás,

- étkezés

Ezen a témakörön keresztül valósul meg a fonetikai dekódolási képességfejlesztés is, amely során a célnyelv legfontosabb fonetikai szabályaival ismerkedik meg a nyelvtanuló.

* + 1. ***Munkavállalói szókincs***

A 23 órás szakmai nyelvi készségfejlesztés csak a 39 órás 3 alapozó témakör elsajátítása után lehetséges. Cél, hogy a témakör végére a tanuló folyékonyan tudjon bemutatkozni kifejezetten szakmai vonatkozással. Képes lesz a munkalehetőségeket feltérképezni a célnyelvi országban. Begyakorolja az alap adatokat tartalmazó formanyomtatvány kitöltését, illetve a szakmai önéletrajz és a motivációs levél megírásához szükséges rutint megszerzi. Elsajátítja azt a szakmai jellegű szókincset, ami alkalmassá teszi arra, hogy a munkalehetőségekről, munkakörülményekről tájékozódjon. A témakör tanulása során közvetlenül a szakmájára vonatkozó gyakran használt kifejezéseket sajátítja el. A munkaszerződések kulcskifejezéseinek elsajátítása és fordítása révén alkalmas lesz arra, hogy a leendő saját munkaszerződését, illetve munkaköri leírását lefordítsa és értelmezze.

* 1. **A képzés javasolt helyszíne (ajánlás)**

Az órák kb. 50%-a egyszerű tanteremben történjen, egy másik fele pedig számítógépes tanterem, hiszen az oktatás egy jelentős részben digitális tananyag által támogatott formában zajlik.